הפארק הלאומי אקדיה

הפארק הלאומי אקדיה (באנגלית: Acadia National Park) הוא הפארק הלאומי היחיד באזור ניו אינגלנד שבארצות הברית. הוא ממוקם על "אי הר המדבר", באזור רצועת החוף המזרחית-מרכזית של מדינת מיין ובקרבת העיירה בר הרבור. הוא ידוע בעשרות האיים שמתפרשים לאורך החוף המפורץ שלו, ומושך אליו בכל שנה כ-3 מילון תיירים. ב-2016 יחגוג הפארק 100 שנים להקמתו, ומידע מורחב על האירוע ניתן למצוא באתר זה. == רקע כללי == הפארק הלאומי אקדיה משתרע על פני 47,000 דונם, כאשר 30,300 דונם משטח הפארק נמצאים באזור האי מונט דזרט (Mount Desert Island). ‏ 2,728 דונם משטח הפארק נמצאים באזור האי או הוט, ו-2,266 דונם נוספים משטח הפארק נמצאים בחצי האי שונדיק. הפארק הלאומי אקדיה הוא אחד מהפארק הלאומיים הקטנים ביותר בארצות הברית. === רקע היסטורי === ב-19 בינואר 1916 הוכרז הפארק לראשונה כמונומנט לאומי (National Monument) על ידי נשיא ארצות הברית דאז, וודרו וילסון, וכן ניתן לו השם "המונומנט הלאומי סיור דה מונטס" (Sieur de Monts National Monument). ב-1919 הקונגרס האמריקאי שינה את סיווגו של הפארק ממונומנט לאומי לפארק לאומי, ונתן לו שם חדש, "הפארק הלאומי לה פאייט" (Lafayette National Park). ב-1929, שינה הקונגרס את שמו של הפארק פעם נוספת, והפעם לשם בו אנו משתמשים היום ("הפארק הלאומי אקדיה", Acadia National Park). באוקטובר 1947 אירעה שריפה גדולת במדינת מיין, אשר פגעה גם בפארק. === נוף === לפני כ-18,000 שנה, במהלך עידן הקרח האחרון שפקד את האזור, קרחונים גילפו את פני השטח של האזור בו נמצא הפארק, ותרמו בין היתר ליצירת האגמים המרהיבים שבאזור הפארק. === חי וצומח === מעל ל-273 מיני ציפורים זוהו לאורך השנים בתחומי הפארק, בהם עיטם לבן ראש ("הנשר האמריקאי"), בז נודד, עורבני כחול, פרושיים, ירגזי אמריקאי שחור כיפה, ועוד רבים. מיני יונקים אשר נפוצים בפארק כוללים בין היתר צבאים, סנאים, שועלים, ארנבות, קיפודים ועטלפים. מינים נוספים בפארק כוללים בין היתר נחשי בירית, צפרדעים אמריקניות וסלמנדרות אדומות בטן. === אקלים === מזג האוויר בפארק מושפע במיוחד מהים. הטמפרטורות באי מונט דזרט איילנד מתונות למדי בהשוואה לטמפרטורות הממוצעות במדינת מיין. מזג האוויר באזור רצועת החוף של מדינת מיין מאופיין לרוב בכמויות משקעים גדולות למדיי. במהלך החורף ובתחילת האביב ישנן לעיתים רבות סופות קרח בתחומי הפארק. בנוסף, גשמים יורדים בתחום הפארק בכל חודשי השנה, וערפל שכיח למדיי במהלך עונת הקיץ (בין יוני לאוגוסט). עונת האביב בדרך כלל מעורפלת ומאופיינת בטמפרטורות ממוצעות הנעות בין 1- ל-21 מעלות צלזיוס. במהלך תקופה זו מומלץ ללבוש בגדים בהירים, חולצות עם שרוולים ארוכים, ומכנסיים ארוכות. הטמפרטורות הממוצעות בשעות היום במהלך עונת הקיץ נעות בין 7 ל-32 מעלות צלזיוס כאשר מזג האוויר האופייני בשעות הערב הוא קריר. במהלך תקופה זו מומלץ ללבוש מספר שכבות של בגדים. הטמפרטורות של מי האוקיינוס במהלך תקופה זו נעות בין 10 ל-15 מעלות צלזיוס, והטמפרטורות של מי האגמים נעות בין 13 ל-21 מעלות צלזיוס. הטמפרטורות הממוצעות במהלך עונת הסתיו עשויות לנוע בין 21 במהלך שעות היום לקיפאון במהלך שעות הלילה. במהלך תקופה זו של השנה מומלץ להתכונן מבעוד מועד לכל סוגי מזג האוויר - שמש, ערפל, גשם, או אפילו שלג. במהלך עונת החורף, משום שהפארק ממוקם לחופי האוקיינוס, מזג האוויר עשוי להשתנות במהירות. במהלך עונת החורף הטמפרטורה הממוצעת נוטה להיות בדרך כלל מתחת לאפס. מדי שנה יורדים בממוצע בסביבות 155 סנטימטרים של שלג בתחומי הפארק. תוכל לקבל מידע מעודכן אודות מזג האוויר בפארק אם תחייגו למספר הטלפון של שירות מזג האוויר המקומי, והוא ☎ 207-667-8910, או אם תתקשרו למספר הטלפון של הנהלת הפארק - ☎ 207-288-3338. == דמי כניסה == להלן רשימת מחירי הכניסה לפארק: כניסה עם רכב למשך שבעה ימים: כ-20$ מ-23 ביוני ועד תחילת אוקטובר, כ-10$ מ-1 במאי ועד 22 ביוני ומתחילת אוקטובר עד 30 באוקטובר, ומה-31 באוקטובר ועד 30 באפריל בחינם כניסה עם אופנוע או אופניים או בצורה רגלית למשך שבעה ימים: כ-5$, ובחינם לילדים מתחת לגיל 16 כניסה שנתית: כ-40$ סדאן מסחרי, עם קיבולת של בין איש אחד ל-6 אנשים: כ-30$ עבור כניסה אחת ואן מסחרי, עם קיבולת של בין 7 ל-15 אנשים: כ-50$ עבור כניסה אחת מיניבוס מסחרי, עם קיבולת של בין 16 ל-25 אנשים: כ-60$ עבור כניסה אחת אוטובוס תיירים מסחרי, עם קיבולת של למעלה מ-26 אנשים: כ-150$ עבור כניסה אחת יש כמה מעברים המאפשרים כניסה חופשית לקבוצות שנסעו יחד ברכב פרטי או באו באופן יחיד ברגל או באופניים. מעברים אלה תקפים בכל הפארקים הלאומיים, וכוללים גם את הפארק הלאומי אקדיה. בשנת 2015 שירות הפארקים הלאומיים (NPS) מציע תשעה ימים בשנה זו אשר בהם הכניסה לפארק הלאומי אקדיה, ולכל שאר הפארקים הלאומיים, תהיה חופשית. == מוקדי עניין == 1 מגדלור "Egg Rock Light"‏ (Egg Rock Light‏) . מגדלור שהוקם במקור ב-1875 ונמצא מזרחית לאי מונט דזרט. 2 גני אקדיה‏ (Wild Gardens of Acadia‏)‏. 3 נקודת התצפית "Bubble Rock"‏. מגדלור "Bass Harbor Head Light" - מגדלור הנמצא בראש ההר של אי המדבר. נכון להיום משמש המגדלור למגורים פרטיים של מפקד משמר החופים המקומי. הר קדילאק - הר קדילאק הוא לא רק ההר הגבוה ביותר בפארק, אלא גם ההר הגבוה ביותר לאורך כל החוף המזרחי של ארצות הברית. === מפה אינטראקטיבית === המספרים על גבי המפה שלהלן מסמנים בין היתר את המיקום של מוקדי העניין המצוינים לעיל. == פעילויות == רכיבה על אופניים יש רשת נרחבת של כבישי עגלה ברחבי הפארק הלאומי אקדיה, אשר נסגרו לכלי רכב והם מקומות מצוינים לרכיבה על אופניים. כבישי העגלה סלולים בעיקר מאבן כתושה, דבר שיכול להקשות על חובבנים ברכיבה. בכבישים הללו עוברים מידי פעם סוסים הרתומים לעגלות, ומכיוון שהכבישים די צרים, כדאי להיזהר. צפייה בציפורים הפארק הלאומי אקדיה הוא מקום מצוין לצפייה בציפורים, עם מינים רבים הנמצאים ברחבי הפארק, אלו כדוגמת נשרים קירחים, בזים נודדים, אנפות, עגורים, ברווזים, אווזים, ירגזים, נקרים, ינשופים, אוריולס כחול גדול ועורבנים כחולים. לצפייה ברשימת כל המינים הנמצאים בפארק לחצו כאן. דיג בין אפריל לספטמבר מתרחשת בפארק עונה הדיג הרגילה, ובין ינואר למרץ מתרחשת עונת דיג הקרח. שימו לב כי לא ניתן לדוג בכל מקום, שכן בריכות ואגמים מסוימים עשויים להיות בבעלות פרטית, ובריכות ואגמים מסוימים מהווים אספקת מים ציבורים ולכן גם באלו אסור לדוג. יש לעקוב אחרי השילוט, שיעזור לכם לדעת מה מהווה אספקת מים ציבורית, מה מהווה אזור פרטי ומה מהווה אזור מותר לדיג. מבקרים בגילאים 12 ומעלה נדרשים לרכוש רישיונות המתירים להם לדוג בתחומי הפארק. את הרישיונות ניתן לרכוש באתר האינטרנט של מדינת מיין. מסלולי טיול בפארק הלאומי אקדיה ישנם מסלולי טיול רבים. לחצו כאן לקבלת חוברת על מסלולי טיול היסטוריים, כאן למידע על רכישת מפות טיול נוספות וכאן לקבלת מידע על מסלולי טיול ספציפיים. בזמן החורף מסלולי הטיול באקדיה קפואים וחסומים בגלל שלג, ולכן אם אתם בוחרים לטייל בזמנים אלו, עליכם להיות מוכנים לתנאים גרועים וחשכה מוקדמת. הנחיות לגבי טיול במסלולים בחורף, תוכלו למצוא כאן. למידע על סיורים מודרכים התקשרו לטלפון ☎ +1 207 288-3338, או פקססו לפקס +1 207-288-8813. שחייה בפארק הלאומי אקדיה ישנם שני חופים מאוישים עם מצילים בקיץ: חוף חול: שחייה באוקיינוס, עם טמפרטורות מים העומדות על כ-13 מעלות צלזיוס חוף אגם אקו: שחייה חמה במקצת למידע על איכויות המים, לחצו כאן. מלבד שני החופים שהוזכרו עתה, אין לרחוץ בשום מקום אחר בפארק. פיקניקים Bear Brook‏: 35 שולחנות Fabbri‏: 23 שולחנות Frazer Point‏: 26 שולחנות Pretty Marsh‏: 11 שולחנות Seawall‏: 14 שולחנות Thompson Island‏: 46 שולחנות טיפוס צוקים ברחבי הפארק הלאומי אקדיה יש כמה וכמה אפשרויות לטיפוס על צוקים, ומידע על כך ניתן למצוא כאן. == אוכל ושתייה == בתחום הפארק תוכלו למצוא את המסעדה "1 Jordan Pond House‏‏. ", המגישה ארוחות צהריים וערב, ופעילה מאמצע מאי ועד סוף אוקטובר. מלבד מסעדה זו לא קיימות מסעדות נוספות בתחומי הפארק, אך ביישוב הסמוך בר הארבור תוכלו למצוא אפשרויות רבות נוספות. == לינה == === בתי מלון ואכסניות === בתוך גבולות הפארק אין בתי מלון או אכסניון, אך בעיר הסמוכה לפארק, בר הרבור, תוכלו למצוא לא מעט אפשרויות לינה. === קמפינג === אם אתם מחפשים אפשרויות לקמפינג, דעו כי אמנם בתוך גבולות הפארק אין אתרי מחנאות אך בקרבת הפארק ישנם מספר אפשרויות קמפינג מוצלחות: 1 Blackwoods Campground‏, כתובת: ממוקם על כביש 3, כחמישה קילומטרים דרומית לבר הרבור‏, שיחה בחינם: +1-800-365-2267.FORMAT. שעות פעילות: פתוח בכל ימות השנה. בבלקוודס מחנאות זמינים כ-306 אתרי קמפינג, וכל אחד מהם מוגבל לשני אוהלים ורכב אחד, וכן רק שישה אנשים מורשים להיכנס לכל אתר. במקום תוכלו למצוא שירותים עם מים זורמים, מקלחות (בתשלום נוסף) וכן בערב ישנן מדורות קבוצתיות. הזמנות לאתרים בודדים מטופלות על ידי השירות הלאומי להזמנות נופש (NRRS, ‏National Recreation Reservation Service), ולא על ידי הפארק. הזמנות יש לבצע עד שישה חודשים מראש, לדוגמה: להזמנה עבור ה-4 ביולי עליך לבצע הזמנה לפחות ב-4 בינואר. להזמנות ניתן להתקשר לטלפון ☎ 518-885-3639, ולשירות הלקוחות ☎ 888-448-1474, או לחלופין להזמין אונליין באתר זה. את פירוט המחירים תוכלו למצוא בראש העמוד הזה. יש לציין כי במידה ותחליטו לבטל את הזמנתכם או לשנותה, תיגבה אגרה. 2 Seawall Campground‏, כתובת: ממוקם על כביש 102A, כארבעה קילומטרים דרום-מערב מבר הרבור‏, שיחה בחינם: +1-800-365-2267. פתוח מסוף מאי עד ספטמבר. המחירים נעים ב-14$ ל-20$. 3 Schoodic Woods Campground‏, כתובת: ממוקם על חצי האי שונדיק, כשלושה קילומטרים דרומית-מזרחית לבר הרבור.‏. צפוי להיפתח ב-1 באוגוסט 2015, עד יום קולומבוס, ב-12 באוקטובר לאותה שנה, ולאחר מכן מסוף מאי 2016 עד ל-12 באוקטובר של אותה שנה. המחירים צפויים לנוע בין 22$ ל-40$, ויש להזמין כבר היום, באתרם. ראוי לציין שבקרבת מקום תוכלו למצוא אתרי קמפינג של רשת "Duck Harbor Campground" אם כי היא מרוחקת יותר מהפארק ולא נגישה למכוניות בכלל. מידע מפורט על אפשרות זו תוכלו למצוא כאן. == הגעה == === במכונית === מבוסטון, הנמצאת במרחק של כשש שעות מהפארק, יש לעלות על כביש I-95 צפונה לאוגוסטה, בירת מיין, ומשם מזרחה לכביש 3 לעיר הקטנה אלסוורת' ומשם להר של אי המדבר, אשר בו נמצא הפארק. כתוואי חלופי, יש אפשרות להמשיך על I-95 לעיר בנגור ומשם לעלות מזרחה על מסלול A1 לאלסוורת', במקום להגיע לאוגוסטה, ומאלסוורת' לנסוע לכביש 2 להר של אי המדבר. מרחקים מערים בולטות אחרות בסביבה לפארק בנגור, מיין - 50 קילומטרים, כשעה. פורטלנד, מיין - 161 קילומטרים, כ-3 וחצי שעות. קיטרי, מיין - 211 קילומטרים, כ-4 וחצי שעות. ניו יורק, מדינת ניו יורק - 492 קילומטרים, כ-10 שעות. סנט ג'ון, ניו ברנזוויק (קנדה) - 227 קילומטרים, כ-5 שעות. מונטריאול, קוויבק (קנדה) - 424 קילומטרים, כ-8 שעות הליפקס, נובה סקוטיה (קנדה) - 500 קלימוטרים, כ-10 שעות. === בטיסה === ישנן טיסות ישירות מבוסטון לנמל התעופה קאונטי הנקוק, הממוקם כ-10 קילומטרים מהפארק. כמו גם, חברות תעופה לאומיות מציעות טיסות לנמל התעופה של בנגור, הנמצא במרחק של כשעה מהפארק. בשני נמלי התעופה, ניתן לשכור רכבים, שיוכלו לקחת אתכם מהנמלים לפארק. === במעבורת === קו המעבורת בין בר הרבור לנובה סקוטיה חדל לפעול במהלך 2010. == תחבורה == מערכת אוטובוסים תוכל לקחת אותך לסיור בפארק, תוך כדי עצירה בנקודות עניין. למערכת האוטובוסים ישנו אתר בו תוכלו לברר מידע נוסף, או שתוכלו לעשות זאת בטלפון שלהם, ☎ +1 207 667-5796. == חשוב לדעת == === סכנות פוטנציאליות === כדאי לקחת בחשבון כי לא בטוח לשוט במימיי חופי מיין מבלי שיש ברשותכם את הציוד והניסיון הנחוצים. הדבר נכון הן לגבי שיט בקיאק, בסירות קאנו, או שיט בכלי שיט מכל סוג שהוא. המים קרים במיוחד ושהייה בהם עלולה לגרום להיפותרמיה בפרק זמן קצר יחסית. לעיתים קרובות מכסה את אזור רצועת החוף ערפל סמיך, ובנוסף לכך, סערות עלולות להתרחש באזור זה של מיין לעיתים קרובות. לא מומלץ בכל מקרה לשוט לבד במימיי הפארק הלאומי, ותהיו עלולים לקבל קנס גבוה מהפקחים של משמר החופים אם לא תקפידו על הדברים הבאים: כל אדם ששט באזור הפארק הלאומי חייב ללבוש חגורת הצלה. כל אדם ששט באזור הפארק הלאומי חייב לשאת מצפן ולדעת איך להשתמש בו. כל אדם ששט באזור הפארק הלאומי חייב לדעת כיצד לנווט בבטחה סביב ספינות שעוברת בסמוך או סביב מכשולים שונים. ישנן מספר רב של חברות באי מונט דזרט אשר עורכות סיורים מודרכים במיימי חופי הפארק בקיאקים, בסירות משוטים ובסירות ממונעות. == יעדים סמוכים בולטים == פארקים פדרליים ומקלטי טבע Saint Croix Island International Historic Site (כ-201 קילומטרים מאקדיה) - הנצחה של ההתנחלויות הראשונות בצפון אמריקה. מידע נוסף על האתר ניתן למצוא כאן. Maine Coastal Islands National Wildlife Refuge (כ-80 קילומטרים מאקדיה) - מקלט חיות בר המגן על עופות שונים. מידע נוסף על המקלט ניתן למצוא כאן. Moosehorn National Wildlife Refuge (כ-241 קילומטרים מאקדיה) - מקלט חיות בר המגן על עופות שונים. מידע נוסף על המקלט ניתן למצוא כאן. פארקים מדינתיים Lamoine State Park - (כ-34 קילומטרים מאקדיה) - פארק מדינתי הממוקם על מפרץ צרפתי בהר של אי המדבר. בפארק חניון, אזור שיט ואזור פיקניק. Baxter State Park (כ-193 קילומטרים מאקדיה) - פארק מדינתי אשר נמצא בסמוך להר הגבוה במדינת מיין ולקצה הצפוני של שביל האפלצ'ים. מידע נוסף על הפארק ניתן למצוא כאן. == ראו גם ==